text: Mand stak sin kæreste med kniv
  30 marts 2016 kl. 06.20
  En 45-årig mand er onsdag blevet varetægtsfængslet i fire uger, for overfaldet på sin 27-årige kæreste.
  En 27-årig kvinde måtte tirsdag aften indlægges på Kolding Sygehus efter et knivstikkeri. Hun er uden for livsfare.
  Baggrunden er et husspetakel, der kort før midnat udviklede sig til knivstikkeri på Morbærvej i Kolding.
  En 45-årig mand stak sin kæreste med en kniv, så hun måtte indlægges på Kolding Sygehus.
  - Den 27-årige kvinde er uden for livsfare, selvom knivstikket var forholdsvis dybt, fortæller vagtchef Henrik Dam, Sydøstjyllands Politi, til TV SYD.
  Kvinden anmeldte selv episoden til politiet, der anholdte den 45-årige kæreste på gerningsstedet.
  Politiet kender ikke baggrunden for parrets uoverensstenmmelse.
  